b'\n_START_ARTICLE_\nZvone \xc4\x8cerna\xc4\x8d\n_START_SECTION_\n\xc5\xbdivljenjepis\n_START_PARAGRAPH_\nPo zaklju\xc4\x8dku \xc5\xa1olanja leta 1987 na Pravni fakulteti v Ljubljani je pripravni\xc5\xa1tvo opravljal na Zvezi svobodnih sindikatov. Po prvih demokrati\xc4\x8dnih volitvah je postal \xc4\x8dlan Izvr\xc5\xa1nega sveta ob\xc4\x8dine Postojna, kjer je vodil podro\xc4\x8dje upravnih notranjih zadev. Iz upravnih vod se je podal v (takrat \xc5\xa1e dr\xc5\xbeavno) gospodarstvo oz. na podro\xc4\x8dje turizma. _NEWLINE_Bil je vodja splo\xc5\xa1ne slu\xc5\xbebe pri podjetju Postojnska jama, turizem, d.d., kasneje pa v.d. direktorja javnega zavoda Kobilarna Lipica. Do izvolitve v Dr\xc5\xbeavni zbor leta 2004 je vodil Stanovanjski sklad ob\xc4\x8dine Postojna._NEWLINE_Od leta 2005 je bil pod\xc5\xbeupan ob\xc4\x8dine Postojna; s potrditvijo poslanskega mandata 21. decembra 2011 mu je avtomati\xc4\x8dno prenehala ta funkcija._NEWLINE_V \xc4\x8dasu druge Jan\xc5\xa1eve vlade je bil minister za infrastrukturo in prostor Republike Slovenije; imenovan je bil 10. februarja 2012, medtem ko se je mu mandat iztekel 27. februarja 2013)_NEWLINE_Leta 2014 je neuspe\xc5\xa1no kandidiral na listi SDS v dr\xc5\xbeavni zbor._NEWLINE_Na dr\xc5\xbeavnozborskih volitvah 2018 je bil na listi stranke SDS ponovno izvoljen v Dr\xc5\xbeavni zbor Republike Slovenije._NEWLINE_Je poro\xc4\x8den in je o\xc4\x8de treh otrok.\n_START_SECTION_\nDelovna telesa\n_START_PARAGRAPH_\nV \xc4\x8dasu poslanske funkcije je opravljal \xc4\x8dlanstvo v naslednjih delovnih telesih Dr\xc5\xbeavnega zbora.'